Diari Oficial de la Generalitat Valenciana


Sumari del DOGV 3922, del 22-01-2001 (2001/373)

Convocatòria del XVII Premi de Teatre Carlos Arniches. Ciutat d'Alacant 2001.
-----------------------------------------------------------------------------

### Dades del document

Número de DOGV
:   3922

Data del DOGV
:   22-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/373


Data del document
:   20-12-2000

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * distinció honorífica
    * premi cultural
    * espectacles

Convocatòria del XVII Premi de Teatre Carlos Arniches. Ciutat d'Alacant 2001. [2001/373]
  
L'Ajuntament d'Alacant convoca un concurs per a la concessió del Premi de Teatre Carlos Arniches, creat per la corporació en homenatge a l'eminent autor alacantí, d'acord amb les bases següents:
  
Primera
  
Podran concórrer a aquest premi tots els autors que ho desitgen, siguen novells o no, de qualsevol nacionalitat, amb la quantitat d'obres teatrals que desitgen escrites en castellà.
  
Segona
  
Les obres presentades hauran de ser originals i inèdites, estar escrites anteriorment a la data de la convocatòria d'aquest premi i no haver sigut premiades en cap altre concurs ni estrenades a cap teatre. No s'hi admetrà cap mena de traducció, adaptació o refosa, ja siga de novel·la, cinema, televisió, ràdio o fins i tot del mateix teatre.
  
Tercera
  
Els originals es presentaran mecanografiats a una sola cara, en DIN-4, foli o holandesa, a doble espai, i tindran una extensió subjecta als límits de durada que siguen normals per a una representació teatral.
  
Quarta
  
1. Els originals es remetran o es lliuraran per quadruplicat al Departament de Cultura de l'Ajuntament d'Alacant, en el Centre Municipal de les Arts, carrer de l'Abad Nájera, 2, 03629 Alacant. Als sobres que continguen els textos enviats a través d'oficines de correus o agències de transports caldrà fer constar de manera visible la data del lliurament, sense que hi haja cap menció del remitent.
  
2. A fi de preservar l'anonimat dels autors, les obres caldrà presentar-les únicament amb la indicació del títol i un lema, dins d'un sobre en què s'especificarà el mateix títol i lema, i la indicació «Per al XVII Premi de Teatre Carlos Arniches. Ciutat d'Alacant 2001». En aquest sobre, a més a més dels textos, caldrà incloure'n un altre amb un lema idèntic i tancat, el qual contindrà una fotocòpia del document nacional d'identitat o passaport del concursant, una ressenya biogràfica breu i una nota amb el nom, els cognoms, l'adreça actual i el número de telèfon.
  
Cinquena
  
S'estableix una dotació d'1.000.000 de pessetes per al Premi Carlos Arniches. El premi no es podrà compartir però sí declarar-lo desert. A fi de difondre'l, l'Ajuntament d'Alacant podrà publicar l'obra premiada en el termini de sis mesos, des de la data de la decisió del jurat.
  
Sisena
  
El període d'admissió de les obres romandrà tancat el dilluns 30 d'abril de 2001, a les 15.00 hores, i la decisió del jurat es farà pública durant el mes de novembre de l'any esmentat, durant la setmana que se celebre la IX Mostra de Teatre Espanyol d'Autors Contemporanis.
  
Setena
  
L'Ajuntament d'Alacant nomenarà un jurat que estarà presidit per l'alcalde, o regidor en qui delegue, i actuarà de secretari el de la corporació o funcionari en qui delegue. La decisió del jurat serà inapel·lable i la identitat dels integrants d'aquest es donarà a conéixer el dia de la decisió.
  
Vuitena
  
Sempre que se pretenga editar i/o representar l'obra premiada, l'autor roman compromés a fer mencionar en un lloc visible de l'edició i/o de la publicitat la circumstància de ser Premi de Teatre Carlos Arniches. Ciutat d'Alacant 2001.
  
Novena
  
Els originals no premiats es retornaran als autors que així ho sol·liciten per escrit o compareguen a recollir-los, amb la presentació prèvia del resguard d'enviament o lliurament, en el termini de 30 dies naturals després de produir-se'n la decisió. Els originals no reclamats es destruiran una vegada passat el termini esmentat.
  
Deu
  
La participació en aquest concurs implica el coneixement i l'acceptació íntegra d'aquestes bases.